ബ്രേക്ക്ഡൗണ്! ഒസാക്ക, സിറ്റ്സിപാസ് പുറത്ത് ന്യൂയോര്ക്ക്: യുഎസ് ഓപ്പണ് ടെന്നീസില് വന് അട്ടിമറികള്. 2020ലെ വനിതാ ചാന്പ്യന്സ് നവോമി ഒസാക്കയെയും പുരുഷ മൂന്നാം റാങ്ക് സ്റ്റെഫാനോസ് സിറ്റ്സിപാസിനെയും പതിനെട്ടുവയസുകാര് തകര്ത്തു. ജപ്പാന്റെ ഒസാക്കയെ കാനഡയുടെ ലൈല ഫെര്ണാണ്ടസാണ് അട്ടിമറിച്ചത്. ലോക മൂന്നാം നന്പര് ഒസാക്കയെ 57, 7672, 63ന്് കനേഡിയന് താരം തകര്ത്തു. മത്സരങ്ങളില്നിന്ന് ഇടവേളയെടുക്കാന് ഉദ്ദേശിക്കുന്നതായി തോല്വിക്കുപിന്നാലെ ഒസാക്ക പറഞ്ഞു. പുരുഷ സിംഗിള്സില് സ്പെയിനിന്റെ പതിനെട്ടുകാരനായ കാര്ലോസ് അല്കാറസ് അഞ്ച് സെറ്റ് നീണ്ട പോരാട്ടത്തില് 63, 46, 7672, 06, 7675 ഗ്രീസിന്റെ സ്റ്റെഫാനോസ് സിറ്റ്സിപാസിനെ തകര്ത്തു. 1992നുശേഷം ഒരു ഗ്രാന്സ്ലാമിന്റെ പ്രീക്വാര്ട്ടറിലെത്തുന്ന പ്രായം കുറഞ്ഞ താരമാണ് അല്കാറസ്. റാങ്കിംഗ് നിര്ണയം തുടങ്ങിയ 1973നുശേഷം യുഎസ് ഓപ്പണില് ആദ്യ മൂന്നു റാങ്കിലുള്ള ഒരാളെ പരാജയപ്പെടുത്തുന്ന ഏറ്റവും പ്രായം കുറഞ്ഞയാളും ഈ സ്പാനിഷ്താരംതന്നെ. 55ാം റാങ്കിലാണ് അല്കാറസ്.പുരുഷന്മാരില് അഞ്ചാം സീഡ് ആന്ദ്രെ റൂബലേവിനെ അമേരിക്കയുടെ ഫ്രാന്സിസ് ടിയോഫെ തോല്പ്പിച്ചു. റോബര്ട്ടോ ബൗറ്റിസ്റ്റ അഗ്ടുവിനെ ഫെലിക്സ് ഒൗഗര് അലിയാസിം പരാജയപ്പെടുത്തി. ഡിയേഗോ ഷ്വാര്സ്മാന് പ്രീക്വാര്ട്ടറിലെത്തി. വനിതാ സിംഗിള്സില് ലോക രണ്ടാം നന്പര് അരീന സബലെങ്ക 63, 63ന് ഡാനിയല് കോളിന്സിനെ തോല്പ്പിച്ചു. മിക്സഡ് ഡബിള്സില് സാനിയ മിര്സരാജീവ് റാം സഖ്യം ആദ്യ റൗണ്ടില് പുറത്ത്.